Pancreatitis

Pancreatitis be a condition wey be characterized by inflammation of de pancreas. De pancreas be a large organ behind de stomach wey dey produce digestive enzymes den a number of hormones. Der be two main types, acute pancreatitis den chronic pancreatitis. Signs den symptoms of pancreatitis dey include pain insyd de upper abdomen, nausea, den vomiting. De pain often dey go into de back wey e be usually severe. Insyd acute pancreatitis, a fever fi occur; symptoms typically dey resolve insyd a few days. Insyd chronic pancreatitis, weight loss, fatty stool, den diarrhea fi occur. Complications fi include infection, bleeding, diabetes mellitus, anaa problems plus oda organs.

De two most common causes of acute pancreatitis be a gallstone wey dey block de common bile duct after na de pancreatic duct join; den heavy alcohol use. Oda causes dey include direct trauma, certain medications, infections such as mumps, den tumors. Chronic pancreatitis fi develop as a result of acute pancreatitis. E be most commonly secof chaw years of heavy alcohol use. Oda causes dey include high levels of blood fats, high blood calcium, sam medications, den certain genetic disorders, such as cystic fibrosis, among odas. Smoking dey increase de risk of both acute den chronic pancreatitis. Diagnosis of acute pancreatitis dey base on a threefold increase insyd de blood of either amylase anaa lipase. Insyd chronic pancreatitis, dese tests fi be normal. Medical imaging such as ultrasound den CT scan sanso fi be useful.

Dem usually dey treat acute pancreatitis plus intravenous fluids, pain medication, den sam times antibiotics. For patients plus severe pancreatitis wey no fi tolerate normal oral food consumption, dem dey place a nasogastric tube insyd de stomach. Dem fi do a procedure dem know as an endoscopic retrograde cholangiopancreatography (ERCP) to examine de distal common bile duct den remove a gallstone if e be present. Insyd those plus gallstones dem often sanso dey remove de gallbladder. Insyd chronic pancreatitis, in addition to de above, dem fi use temporary feeding thru a nasogastric tube to provide adequate nutrition. Long-term dietary changes den pancreatic enzyme replacement fi be required. Occasionally, dem dey do surgery to remove parts of de pancreas.

Globally, insyd 2015 na about 8.9 million cases of pancreatitis occur. Dis result in 132,700 deaths, up from 83,000 deaths insyd 1990. Acute pancreatitis dey occur insyd about 30 per 100,000 people a year. New cases of chronic pancreatitis dey develop insyd about 8 per 100,000 people a year den currently dey affect about 50 per 100,000 people insyd de United States. E be more common insyd men dan women. Often chronic pancreatitis dey start between de ages of 30 den 40 wey e be rare insyd kiddies. Na dem first describe acute pancreatitis on autopsy insyd 1882 while na dem first describe chronic pancreatitis insyd 1946.

 References 

 External links 

 GeneReviews/NCBI/NIH/UW entry on PRSS1-Related Hereditary Pancreatitis


Category:Abdominal pain
Category:Herpes simplex virus–associated diseases
Category:Inflammations
Category:Metabolic disorders
Category:Pancreas disorders
Category:Translated from MDWiki